# Aeromonas

Aeromonas és un gènere de bacteri amb forma de bacil, gramnegatiu, anaerobi facultatiu i no formador d’espores amb una llargària aproximada d’1-3 µm. Són microorganismes oxidasa positius, capaços de fermentar la glucosa i tolerants a un ventall força ample de concentracions de NaCl d’entre el 0,3 al 5 per cent. Aeromonas són patògens emergents capaços de colonitzar i infectar diversos hostes. Majoritàriament habiten espais aquàtics marins i és d’allà on s'aïllen la majoria de les espècies conegudes. És per això que en aqüicultura és considerat un microorganisme infecciós potencialment problemàtic ja que pot causar malalties com septicèmia o furunculosis.

## Història i taxonomia

Els primers registres de microorganismes aïllats del gènere Aeromonas es remunten al 1890 i, al llarg del temps, aquests bacteris han anat classificant-se en diferents gèneres com Aerobacter, Pseudomonas, Escherichia o Proteus. Tot i que aquests gèneres són força diferents, tots comparteixen característiques comunes com ara la producció de gas a partir de la glucosa i la seva distribució aquàtica. El terme Aeromonas va ser proposat al 1936 pels microbiòlegs neerlandesos Albert Jan Kluyver i Cornelius Bernardus van Niel i la seva intenció era abastar tots aquests microorganismes. Tanmateix, no va ser fins al 1943 quan Roger Stanier va utilitzar el terme Aeromonas de manera oficial per a referir-se a bacteris d’aquest gènere.

## Ecologia

Aeromonas és un gènere ubic que es pot aïllar en diversos ambients naturals, particularment en espais aquàtics. S'han aïllat representants del gènere en nombroses especies aquàtiques com ara ostres, l’anguila japonesa (Anguilla japonica), la truita irisada (Oncorhynchus mykiss), el peix gat americà (Ictalurus punctatus), Colossoma macropomum, o peixos ornamentals. Tanmateix, també s'han aïllat espècies d'aquest gènere en verdures, làctics i carns de porc o vedella. És considerat un patogen oportunista i fins i tot pot actuar com a agent secundari en una patologia prèvia. La majoria de les vegades les infeccions per Aeromonas venen com a conseqüència de l'estrès generat per canvis ambientals (variacions de temperatura, concentracions de sal en l’aigua, canvis de pH, etc.).

## Factors de virulència

En humans, aquests microorganismes causen, la majoria de les vegades, infeccions gastrointestinals que, si no són tractades degudament, poden generar septicèmies. Per altra banda, hi ha espècies d’Aeromonas capaces d’infectar teixits tous, el sistema hepatobiliar o causar malalties oculars, respiratòries o fins i tot infectar articulacions o ossos, on són generalment associades a casos previs de septicèmies.
La virulència d'una infecció per Aeromonas és complexa, ja que diversos factors intervenen en el desenvolupament del procés infectiu així com també el propi sistema immunitari de l’hoste. Components estructurals, endotoxines i molècules extracel·lulars, actuant de manera conjunta o per separat, permeten a aquests microorganismes colonitzar i infectar hostes.
S'han identificat dos tipus de flagels, un de polar i un de lateral que confereixen motilitat al bacteri tant en superfícies aquoses com en sòlides; aquests flagels també els donen capacitat d’adhesió a cèl·lules. A part dels flagels, s'han identificat quatre tipus de pili, cosa que facilita que s'agrupin formant biofilms. Per aquest motiu es detecten més en mostres clíniques, on habitualment s'aïllen A. hydrophila, A. veronii, A. caviae i A. trota.
Un altre dels factors que afecten la virulència de les soques d'Aeromonas són les molècules de l’exterior de la membrana, tant les proteïnes de la membrana exterior com el lipopolisacàrid. Les proteïnes de la membrana exterior tenen funcions relacionades amb la osmoregulació o l’absorció de nutrients entre d'altres; tenen un paper important en la defensa contra el sistema immunitari de l’hoste infectat i a part d’assistir als processos d’adhesió, estimulen una resposta immunitària.
El gènere Aeromonas té una remarcable variabilitat de productes extracel·lulars com ara enzims hemolítics, lipolítics o proteases.

## Infecció en humans

Aeromonas és considerat un patogen emergent. La infecció normalment es dona per la ingestió d'aliments o aigua contaminades.
La gran plasticitat gènica i la diversitat en els diferents factors de virulència les confereix molta versatilitat a l'hora d’infectar humans. S'han descrit casos clínics d’infeccions ens diferents òrgans i teixits, tot i que la patologia més comuna quan una persona pateix una infecció per Aeromonas és un quadre de gastroenteritis. La secreció d'enterotoxines citotòxiques provoca la degradació de la mucosa intestinal i pot acabar amb diarrees sagnants, febre, dolor abdominal i deshidratació. És freqüent la seva confusió amb un brot de còlera.
La seva identificació clínica és complicada als hospitals ja que el fenotip trobat pels mètodes d’identificació convencionals com ara Vitek, API20 o Microsan no és molt fiable.

## Referències

* 1 2 3 Percival, Steven L.; Williams, David W. Chapter Three - Aeromonas (en anglès). Londres: Academic Press, 2014, p. 49–64. DOI 10.1016/b978-0-12-415846-7.00003-2. ISBN 978-0-12-415846-7.
* 1 2 3 Parker, Jennifer L.; Shaw, Jonathan G. «Aeromonas spp. clinical microbiology and disease» (en anglès). Journal of Infection, 62, 2, 01-02-2011, pàg. 109–118. DOI: 10.1016/j.jinf.2010.12.003. ISSN: 0163-4453. PMID: 21163298.
* ↑ Erdem, Belgi̇N; Kari̇Ptaş, Ergi̇N; Çi̇L, Eli̇F; Işik, Kami̇L «Biochemical identification and numerical taxonomy of Aeromonas spp. isolated from food samples in Turkey» (en anglès). Turkish Journal of Biology, 01-01-2011. DOI: 10.3906/biy-0904-11. ISSN: 1303-6092.
* ↑ Martínez-Murcia, A. J.; Saavedra, M. J.; Mota, V. R.; Maier, T.; Stackebrandt, E. «Aeromonas aquariorum sp. nov., isolated from aquaria of ornamental fish». International Journal of Systematic and Evolutionary Microbiology, 58, 5, pàg. 1169–1175. DOI: 10.1099/ijs.0.65352-0. ISSN: 1466-5034.
* ↑ Abu-Elala, N.; Abdelsalam, M.; Marouf, Sh.; Setta, A. «Comparative analysis of virulence genes, antibiotic resistance and gyrB -based phylogeny of motile Aeromonas species isolates from Nile tilapia and domestic fowl» (en anglès). Letters in Applied Microbiology, 61, 5, 11-2015, pàg. 429–436. DOI: 10.1111/lam.12484.
* ↑ Awan, Furqan; Dong, Yuhao; Wang, Nannan; Liu, Jin; Ma, Ke «The fight for invincibility: Environmental stress response mechanisms and Aeromonas hydrophila» (en anglès). Microbial Pathogenesis, 116, 01-03-2018, pàg. 135–145. DOI: 10.1016/j.micpath.2018.01.023. ISSN: 0882-4010.
* ↑ Vega-Sánchez, Vicente; Latif-Eugenín, Fadua; Soriano-Vargas, Edgardo; Beaz-Hidalgo, Roxana; Figueras, María José «Re-identification of Aeromonas isolates from rainbow trout and incidence of class 1 integron and β-lactamase genes» (en anglès). Veterinary Microbiology, 172, 3-4, 8-2014, pàg. 528–533. DOI: 10.1016/j.vetmic.2014.06.012.
* 1 2 Stanier, R. Y. «A Note on the Taxonomy of Proteus Hydrophilus» (en anglès). Journal of Bacteriology, 46, 2, 8-1943, pàg. 213–214. DOI: 10.1128/jb.46.2.213-214.1943. ISSN: 0021-9193. PMC: PMC373806. PMID: 16560691.
* 1 2 SCHUBERT, RALPH H. W.YR 1967 «The taxonomy and nomenclature of the genus Aeromonas Kluyver and van Niel 1936». International Journal of Systematic and Evolutionary Microbiology, 17, 1, pàg. 23–37. DOI: 10.1099/00207713-17-1-23. ISSN: 1466-5034.
* 1 2 Liu, Dongyou. Aeromonas (en anglès). Elsevier, 2015, p. 1099–1110. DOI 10.1016/b978-0-12-397169-2.00061-5.. ISBN 978-0-12-397169-2.
* ↑ Griffin, Philip J.; Snieszko, S. F.; Friddle, S. B. «[129:AMCDOB2.0.CO;2 A More Comprehensive Description of Bacterium Salmonicida]» (en anglès). Transactions of the American Fisheries Society, 82, 1, 1-1953, pàg. 129–138. DOI: 10.1577/1548-8659(1952)82[129:AMCDOB]2.0.CO;2. ISSN: 0002-8487.
* ↑ Didugu, Hareesh; Thirtham, Madhavarao; Nelapati, Krishnaiah; Reddy, K Kondal; Kumbhar, Baba Saheb «A study on the prevalence of Aeromonas spp. and its enterotoxin genes in samples of well water, tap water, and bottled water». Veterinary World, 8, 10, 10-2015, pàg. 1237–1242. DOI: 10.14202/vetworld.2015.1237-1242.
* ↑ Silva, Ana Carolina Miranda de Melo; Nascimento, Daniele Lopes do; Machado, Rosângela Zacarias; Costa, Francisca Neide «Caracterização de Aeromonas spp isoladas de amostras de ostras e água por método microbiológico e molecular» (en portuguès). Ciência Animal Brasileira, 15, 9-2014, pàg. 362–368. DOI: 10.1590/1809-6891v15i328351. ISSN: 1518-2797.
* ↑ Yi, Seung-Won; You, Myung-Jo; Cho, Ho-Seong; Lee, Chang-Seop; Kwon, Joong-Ki «Molecular characterization of Aeromonas species isolated from farmed eels (Anguilla japonica)» (en anglès). Veterinary Microbiology, 164, 1-2, 5-2013, pàg. 195–200. DOI: 10.1016/j.vetmic.2013.02.006.
* ↑ Zepeda-Velázquez, Andrea Paloma; Vega-Sánchez, Vicente; Ortega-Santana, César; Rubio-Godoy, Miguel; de Oca-Mira, Dany Montes «Pathogenicity of Mexican isolates of Aeromonas sp. in immersion experimentally-infected rainbow trout (Oncorhynchus mykiss, Walbaum 1792)» (en anglès). Acta Tropica, 169, 01-05-2017, pàg. 122–124. DOI: 10.1016/j.actatropica.2017.02.013. ISSN: 0001-706X.
* ↑ Chabot, D. J.; Thune, R. L. «Proteases of the Aeromonas hydrophila complex: identification, characterization and relation to virulence in channel catfish, Ictalurus punctatus (Rafinesque)» (en anglès). Journal of Fish Diseases, 14, 2, 3-1991, pàg. 171–183. DOI: 10.1111/j.1365-2761.1991.tb00587.x. ISSN: 0140-7775.
* ↑ Marques, Diego S. C.; Ferreira, Dijaci A.; Paiva, Patrícia M. G.; Napoleão, Thiago H.; Araújo, Janete M. «Impact of stress on Aeromonas diversity in tambaqui (Colossoma macropomum) and lectin level change towards a bacterial challenge». Environmental Technology, 37, 23, 01-12-2016, pàg. 3030–3035. DOI: 10.1080/09593330.2016.1174313. ISSN: 0959-3330. PMID: 27046480.
* 1 2 Sreedharan, Krishnan; Philip, Rosamma; Singh, Isaac Sarojani Bright «Characterization and virulence potential of phenotypically diverse Aeromonas veronii isolates recovered from moribund freshwater ornamental fishes of Kerala, India» (en anglès). Antonie van Leeuwenhoek, 103, 1, 01-01-2013, pàg. 53–67. DOI: 10.1007/s10482-012-9786-z. ISSN: 1572-9699.
* ↑ Chen, Huibin; Wang, Meiying; Lin, Xiangzhi; Shi, Caihua; Liu, Zhiyu «Bacterial microbiota profile in gills of modified atmosphere-packaged oysters stored at 4 °C» (en anglès). Food Microbiology, 61, 01-02-2017, pàg. 58–65. DOI: 10.1016/j.fm.2016.08.006. ISSN: 0740-0020.
* ↑ Martino, Maria Elena; Fasolato, Luca; Montemurro, Filomena; Novelli, Enrico; Cardazzo, Barbara «Aeromonas spp.: ubiquitous or specialized bugs?: A diverse ecological adaptation within Aeromonas spp.» (en anglès). Environmental Microbiology, 16, 4, 4-2014, pàg. 1005–1018. DOI: 10.1111/1462-2920.12215.
* ↑ McMahon, M «The occurrence of enteric pathogens and Aeromonas species in organic vegetables». International Journal of Food Microbiology, 70, 1-2, 22-10-2001, pàg. 155–162. DOI: 10.1016/S0168-1605(01)00535-9.
* 1 2 3 4 5 Beaz-Hidalgo, R; Figueras, M J «Aeromonas spp. whole genomes and virulence factors implicated in fish disease» (en anglès). Journal of Fish Diseases, 36, 4, 4-2013, pàg. 371–388. DOI: 10.1111/jfd.12025.
* ↑ Martinez-Murcia, A. J.; Saavedra, M. J.; Mota, V. R.; Maier, T.; Stackebrandt, E. «Aeromonas aquariorum sp. nov., isolated from aquaria of ornamental fish» (en anglès). INTERNATIONAL JOURNAL OF SYSTEMATIC AND EVOLUTIONARY MICROBIOLOGY, 58, 5, 01-05-2008, pàg. 1169–1175. DOI: 10.1099/ijs.0.65352-0. ISSN: 1466-5026.
* ↑ Jiravanichpaisal, Pikul; Roos, Stefan; Edsman, Lennart; Liu, Haipeng; Söderhäll, Kenneth «A highly virulent pathogen, Aeromonas hydrophila, from the freshwater crayfish Pacifastacus leniusculus» (en anglès). Journal of Invertebrate Pathology, 101, 1, 4-2009, pàg. 56–66. DOI: 10.1016/j.jip.2009.02.002.
* 1 2 3 Bhowmick, Uttara Dey; Bhattacharjee, Soumen «Bacteriological, Clinical and Virulence Aspects of -associated Diseases in Humans» (en anglès). Polish Journal of Microbiology, 67, 2, 30-06-2018, pàg. 137–150. DOI: 10.21307/pjm-2018-020. PMC: PMC7256846. PMID: 30015452.
* ↑ Roberts, M. T. M.; Enoch, D. A.; Harris, K. A.; Karas, J. A.YR 2006 «Aeromonas veronii biovar sobria bacteraemia with septic arthritis confirmed by 16S rDNA PCR in an immunocompetent adult». Journal of Medical Microbiology, 55, 2, pàg. 241–243. DOI: 10.1099/jmm.0.46295-0. ISSN: 1473-5644.
* 1 2 Igbinosa, Isoken H.; Igumbor, Ehimario U.; Aghdasi, Farhad; Tom, Mvuyo; Okoh, Anthony I. «Emerging Aeromonas Species Infections and Their Significance in Public Health» (en anglès). The Scientific World Journal, 2012, 04-06-2012, pàg. e625023. DOI: 10.1100/2012/625023. ISSN: 2356-6140. PMC: PMC3373137. PMID: 22701365.
* ↑ Pablos, Manuel; Rodríguez-Calleja, Jose M.; Santos, Jesús A.; Otero, Andrés; García-López, María-Luisa «Occurrence of motile Aeromonas in municipal drinking water and distribution of genes encoding virulence factors» (en anglès). International Journal of Food Microbiology, 135, 2, 31-10-2009, pàg. 158–164. DOI: 10.1016/j.ijfoodmicro.2009.08.020. ISSN: 0168-1605.
* ↑ Hoel, Sunniva; Vadstein, Olav; Jakobsen, Anita N. «Species Distribution and Prevalence of Putative Virulence Factors in Mesophilic Aeromonas spp. Isolated from Fresh Retail Sushi». Frontiers in Microbiology, 8, 2017. DOI: 10.3389/fmicb.2017.00931. ISSN: 1664-302X. PMC: PMC5442234. PMID: 28596762.
* 1 2 Liu, Dongyou. Chapter 61 - Aeromonas (en anglès). Boston: Academic Press, 2015, p. 1099–1110. DOI 10.1016/b978-0-12-397169-2.00061-5. ISBN 978-0-12-397169-2.
* 1 2 Lowry, Rebecca; Balboa, Sabela; Parker, Jennifer L.; Shaw, Jonathan G. Chapter Five - Aeromonas Flagella and Colonisation Mechanisms (en anglès). 65. Academic Press, 2014, p. 203-256. DOI 10.1016/bs.ampbs.2014.08.007.
* ↑ Dias, Carla; Borges, Anabela; Saavedra, Maria José; Simões, Manuel «Biofilm formation and multidrug-resistant Aeromonas spp. from wild animals» (en anglès). Journal of Global Antimicrobial Resistance, 12, 01-03-2018, pàg. 227–234. DOI: 10.1016/j.jgar.2017.09.010. ISSN: 2213-7165.
* ↑ Lund, Vera; Mikkelsen, Helene «Genetic diversity among A-proteins of atypical strains of Aeromonas salmonicida» (en anglès). Diseases of Aquatic Organisms, 61, 3, 05-11-2004, pàg. 257-262. DOI: 10.3354/dao061257. ISSN: 0177-5103.
* ↑ Praveen, Praveen Kumar; Debnath, Chanchal; Shekhar, Shashank; Dalai, Nirupama; Ganguly, Subha «Incidence of Aeromonas spp. infection in fish and chicken meat and its related public health hazards: A review». Veterinary World, 9, 1, 1-2016, pàg. 6–11. DOI: 10.14202/vetworld.2016.6-11. ISSN: 0972-8988. PMC: PMC4819351. PMID: 27051177.
* ↑ Chen, Po-Lin; Chen, Yi-Wei; Ou, Chun-Chun; Lee, Tzer-Min; Wu, Chi-Jung «A Disease Model of Muscle Necrosis Caused by Aeromonas dhakensis Infection in Caenorhabditis elegans». Frontiers in Microbiology, 7, 2017. DOI: 10.3389/fmicb.2016.02058. ISSN: 1664-302X. PMC: PMC5209350. PMID: 28101079.
* ↑ Silva, Lívia Christina Alves da; Leal-Balbino, Tereza Cristina; Melo, Beatriz Souza Toscano de; Mendes-Marques, Carina Lucena; Rezende, Antonio Mauro «Genetic diversity and virulence potential of clinical and environmental Aeromonas spp. isolates from a diarrhea outbreak». BMC Microbiology, 17, 1, 18-08-2017, pàg. 179. DOI: 10.1186/s12866-017-1089-0. ISSN: 1471-2180. PMC: PMC5563053. PMID: 28821241.
* ↑ Králová, S.; Staňková, E.; Sedláček, I. «Classification of Aeromonas spp. isolated from water and clinical sources and distribution of virulence genes» (en anglès). Folia Microbiologica, 61, 6, 01-11-2016, pàg. 513–521. DOI: 10.1007/s12223-016-0464-9. ISSN: 1874-9356.
* ↑ Taneja, Neelam; Mohan, Balvinder; Sethuraman, Nandini; Verma, Ritu «Speciation, clinical profile & antibiotic resistance in Aeromonas species isolated from cholera-like illnesses in a tertiary care hospital in north India» (en anglès). Indian Journal of Medical Research, 146, 7, 2017, pàg. 53. DOI: 10.4103/ijmr.ijmr_378_15. ISSN: 0971-5916. PMC: PMC5735571. PMID: 29205196.
* ↑ Meng, Shuang; Du, Xiao Li; Wang, Yong Lu; Qu, Feng Tian; Xie, Gui Lin «Comparative Study of the Genetic Diversity, Antimicrobial Resistance, and Pathogenicity of Aeromonas Isolates from Clinical Patients and Healthy Individuals». Biomedical and environmental sciences: BES, 34, 6, 20-06-2021, pàg. 454–464. DOI: 10.3967/bes2021.062. ISSN: 2214-0190. PMID: 34284853.
* ↑ Lamy, Brigitte; Laurent, Frédéric; Verdier, Isabelle; Decousser, Jean-Winoc; Lecaillon, Evelyne «Accuracy of 6 commercial systems for identifying clinical Aeromonas isolates». Diagnostic Microbiology and Infectious Disease, 67, 1, 5-2010, pàg. 9–14. DOI: 10.1016/j.diagmicrobio.2009.12.012. ISSN: 1879-0070. PMID: 20167449.